Vermiste Kampsbaai-vrou gevindChantal-Ann Kitley-Freemantle. Foto: Verskaf Dessie Rechner, stigter en direkteur van Pink Ladies, ŉ organisasie wat hom daarop toespits om vermiste mense op te spoor, het aan Maroela Media gesê Kitley-Freemantle is Vrydagmiddag gevind. “Iemand het haar sien ronddwaal en ons genader waarna die polisie oorgeneem het. Sy ontvang behandeling,” het Rechner gesê. Kitley-Freemantle se ma het haar as vermis aangemeld. “Haar ma het op 16 Mei die laaste keer met haar kontak gehad toe hulle mekaar gebel het. Nadat die vermistepersonesaak aanhangig gemaak is, is deur verdere ondersoek vasgestel dat Kitley-Freemantle se motor op 19 Mei tussen Constantia en die V&A Waterfront gesien is nadat sy vermoedelik ŉ vriendin in Constantia gaan besoek het.”